คอนเทนต์ต้องมาก่อนชีวิตสาวเซลฟี่กลางน้ำหลากโชเชี่ยลฮือฮาขำมากกกก

บนโลกออนไลน์ไม่มีอะไรที่เก่าเกินจะกลับมาเป็นไวรัลได้อีก และครั้งนี้เป็นคิวของคลิปวิดีโอหญิงสาวคนหนึ่งที่กำลังถือไม้เซลฟี่ขณะวิ่งหนีน้ำหลาก! คลิปดังกล่าวกลับมาเป็นกระแสในโลกโซเชียลอีกครั้ง และได้รับความสนใจอย่างล้นหลาม โดยมียอดวิวและคอมเมนต์มากมายคือ ขำมาก

ในวิดีโอไวรัลนี้ เราได้เห็นหญิงสาวคนหนึ่งกำลังถือไม้เซลฟี่เพื่อบันทึกภาพตัวเองขณะเกิดน้ำหลากที่มาแรงมาก โดยเธอดูไม่หวั่นเกรงแม้จะอยู่ในสถานการณ์ที่ดูเสี่ยงอันตรายสุด ๆ ทั้งน้ำที่ไหลเชี่ยวกรากและแรงกระแทกจากคลื่นน้ำ เธอไม่เพียงแค่ไม่ทิ้งไม้เซลฟี่ แต่ยังคงถือไม้และบรรทึกทุกอย่างต่อไป แม้ว่าจะโดนน้ำกลบจนมิดตัวแล้ว! แหม คอนเทนต์อ่ะเนอะ

ปรากฏการณ์ “โบโนเวฟ” ไม่ใช่น้ำหลากธรรมดา

แม้ว่าหลายคนจะเข้าใจว่านี่เป็นเหตุการณ์น้ำหลากธรรมดา แต่ผู้ใช้งานอินเทอร์เน็ตบางคนชี้ให้เห็นว่านี่คือ ปรากฏการณ์ “โบโนเวฟ” (Bono Wave) ซึ่งเป็นเหตุการณ์ธรรมชาติที่พบได้ในแม่น้ำ Kampar ประเทศอินโดนีเซีย เกิดขึ้นเมื่อกระแสน้ำขึ้นจากทะเลปะทะกับกระแสน้ำในแม่น้ำจนกลายเป็นคลื่นยักษ์

ผู้ใช้งาน Twitter ต่างแสดงความคิดเห็นอย่างเผ็ดร้อน บ้างก็ชื่นชมความใจกล้าของเธอ บ้างก็ตำหนิถึงความเสี่ยงอันตรายที่ไม่ควรมองข้าม

“นี่ไม่ใช่เรื่องสนุกนะ! น้ำหลากแบบนี้เกิดขึ้นโดยที่เราไม่สามารถควบคุมได้” ผู้ใช้งานรายหนึ่งกล่าว

“ฉันรู้สึกกังวลกับคลิปนี้มาก แต่ก็ไม่แปลกใจเลย ทุกวันนี้คนหมกมุ่นกับการสร้างคอนเทนต์ในโซเชียลมีเดียจนเสี่ยงชีวิต” อีกความเห็นหนึ่งระบุ

อย่างไรก็ตามมีผู้ใช้งานบางคนกลับมองในแง่บวกว่า “ฉันอยากให้เธออยู่ข้างฉันในสถานการณ์ฉุกเฉินจริง ๆ เธอทั้งสงบ และยิ้มได้ตลอดการผจญภัย!”

แม้ว่าหญิงสาวในคลิปจะได้รับความช่วยเหลือจนรอดพ้นจากสถานการณ์ที่ดูเหมือนจะเป็นเหตุการณ์เฉียดตาย แต่หลายคนก็ยังตั้งคำถามว่า การยอมเสี่ยงชีวิตเพื่อบันทึกวิดีโอในสถานการณ์แบบนี้คุ้มค่าหรือไม่?

ท้ายที่สุดคลิปนี้ได้กลายเป็นตัวอย่างที่แสดงถึงทั้งความกล้า และความหลงใหลในโลกของโซเชียลมีเดียในยุคปัจจุบัน ซึ่งบางครั้งอาจพาเราไปสู่สถานการณ์ที่ไม่คาดคิด

แล้วคุณล่ะ คิดอย่างไรกับเหตุการณ์นี้? คุณจะยอมเสี่ยงเพื่อบันทึกวิดีโอแบบนี้หรือไม่? #ชีวิตหรือยอดวิว